salaatti – Small Hill Kitchen
Tag: salaatti
Marokkolainen porkkanasalaatti
August 2, 2019 msmallhillkitchenLeave a comment
TOP1 tämän hetken lempparisalaattilistallamme! Laitan listan vielä loppuun linkkeineen, mutta tätä ruokaa on kyllä vaikea päihittää. Niin upeita makuja, makeutta, suolaisuutta, sitruksisuutta, yrttejä ja pähkinän paahdetta… Ja kuitenkin aika simppeli tehdä, arvioisin että noin 30 minuuttia. Söimme salaattia sellaisenaan, mutta se sopisi ehdottomasti grillattavan lihan lisukkeeksi tai noutopöytäänkin.
Alkuperäinen ohje on Alkon sivuilta, mutta omaan versioon lisäsin vihreää salaattia ja mukaan menee myös mitä tahansa kasviksia jääkaapista sattuu löytymään. Dukkahia uppoaa helposti koko annoksen verran vaikka sitä toki voi säästellä myöhempääkin käyttöä varten. Huom. Dukkah on niin helppo tehdä itse että en missään tapauksessa ostaisi kaupasta kallista ja pientä purkkia sitä 😊
4 hlöä
200 g fetaa palana
(3 rkl) Dukkahia
(Jäävuorisalaattia, muita kasviksia esim. kukkakaalta, sipulia, tomaattia mielesi mukaan.)
1 tl chiliä hienonnettuna tai harissa-tahnaa
Kuori porkkanat ja pilko ohuiksi tikuiksi. Valuta kikherneet. Asettele porkkanat, kikherneet ja mantelit uunipellille. Lorauta oliiviöljyä hieman porkkanoiden ja kikherneiden päälle ja paahda 225 asteessa 10-15 minuuttia. Vahdi manteleita etteivät ne pala ja ota ne tarvittaessa aiemmin pois uunista. Anna porkkanoiden ja kikherneiden jäähtyä hieman.
Rouhi mantelit veitsellä tai morttelissa. Yhdistä kaikki dukkahin ainesosat kulhossa ja sekoita.
Valmista kastike sekoittamalla ainesosat yhteen.
Pilko salaatti ja muut kasvikset tarjoilukulhoon sekä hienonna yrtit joukkoon. Lisää paahdetut porkkanat ja kikherneet sekä öljykastike ja sekoita. Murustele päälle feta ja dukkahia. Tarjoile ja nauti!
Juomasuositukseksi Alko mainitsee lager ja ale-oluet, mutta mielestäni myös hapokkaat rosét tai valkoviinit sopivat mainiosti. Esimerkiksi kesän suosikkiroseeni Julius Rosé 2018 saksasta toimi todella hyvin salaatin kanssa.
Tässä vielä TOP 5 suosikkisalaattiamme:
2. Vuohenjuustosalaatti
3. Panzanella (Viimeistä murua myöten -blogin erinomainen resepti)
4. Nachosalaatti
5. Caesar -salaatti lämminsavulohella
Piparjuuri-grillisalaatti ja vuoden rosé
June 30, 2019 msmallhillkitchenLeave a comment
Varhaiskaaliaika on käsillä ja siitä inspiroituneena tein Glorian Ruoka & Viini -lehden 4/2019 Trikolori perunasalaatin. Salaatin juju oli piparjuuresta ja jugurtista tehty kastike, joka vei perusperunasalaatin ihan uusiin sfääreihin! Piparjuuresta sai juuri sopivasti potkua täyttävään salaattiin. Salaatti maistui hyvin vielä seuraavana päivänäkin grillipihvin lisukkeena.
Salaatin kaveriksi pääsi vastikään Viinilehden vuoden 2019 rosé -viiniksi valittu Julius Rosé 2018. Tämä saksalaistuttavuus oli ihanan hapokas, marjainen ja edullinenkin (12,98eur). Hapokkuuden ansiosta se piti pintansa piparjuurisalaatin kanssa erinomaisesti. Rosét yleisestikin sopivat monipuolisesti grilliruoalle sekä noutopöytiin. Loistava valinta kesäiltoihin😊
Piparjuuri-grillisalaatti
8-10 henkilölle
1 punasikurisalaatti
3-4 rkl piparjuurta raastettuna
(2 rkl majoneesia)
Pese perunat ja keitä kypsiksi suolatussa vedessä, ihanteellista olisi käyttää varhaisperunoita. Muutoin kuori perunat ja anna jäähtyä. Pilko jäähtyneinä suupalan kokoisiksi kuutioiksi.
Pilko kaali ja parsakaali paloiksi ja keitä suolatussa vedessä 3 minuuttia, niin että kaaliin jää purutuntumaa. Valuta ja jäähdytä esimerkiksi jäävedessä.
Suikaloi punasikuri ja punasipuli. Hienonna tilli. Laita kaikki salaattiaineet isoon kolhoon ja pyöräytä sekaisin.
Valmista kastike. Kuori ja raasta piparjuuri. Sekoita kaikki kastikkeen aineet kulhossa. Majoneesi ei ole välttämätön, mutta tekee kastikkeelle aateloinnin. Lisää piparjuurikastike salaatin joukkoon ja nostele varovasti sekaisin. Anna maustua jääkaapissa puoli tuntia.
Tarjoile sellaisenaan tai grilliherkkujen kanssa.
December 25, 2018 December 25, 2018 msmallhillkitchen1 Comment
Syksyn sieniretkillä valmistauduttiin jo jouluun ja blinikauteen. Osa sienisadosta säilöttiin suolaliemeen tekeytymään ja ryöpätyt sienet pakastettiin. Mieheni vastuulla on sienisalaatin teko ja tänä jouluna sitä tehtiin reilusti viemisiksikin. Sienisalaatti kuuluu ehdottomasti joulupöytäämme ja sitä nautiskellaan lisäksi ihan voileivällä ja joulupäivän blinipöydässäkin.
5 dl metsäsieniä (käsiteltyinä)
½-1 rkl etikkaa
Pilko sienet ja sipulit pieneksi. Vatkaa kulhossa kerma löysäksi vaahdoksi. Sekoita kerman joukkoon smetana ja mausteet. Kääntele lopuksi sienet ja sipuli kermaseoksen joukkoon. Maista ja lisää mausteita maun mukaan.
Säilö purkkiin ja käytä viikon kuluessa.
May 15, 2018 msmallhillkitchen1 Comment
Muistelen että tätä ruokaa tarjottiin minulle, kun vietimme ensimmäisiä perjantai-iltoja appivanhempien luona. Alkuperäinen resepti on lehtileikkeellä, joka on repäisty lehdestä varmasti yli kymmenen vuotta sitten. Sellaisia helmiä minullakin on useita tallessa. 😊
Salaatti on aika kevyt, joten vihersalaattia kannattaa varata extrapaljon. Vuohenjuusto tarjoillaan patongin päällä hunajalla höystettynä. Parsa ei kuulu alkuperäiseen reseptiin, mutta lisäsimme sen tällä kertaa tuomaan ruokaisuutta.
Resepti on saanut vuosien mittaan lisää potkua, sillä valkosipulinrakastajat ovat triplanneet määrän salaatinkastikkeessa. Valkosipulin määrän voi toki säätää itselleen sopivaksi…!
2-3 Vihersalaattia, useita erilaisia
Pinjansiemeniä, cashewpähkinöitä
(Parsaa – oliiviöljyä suolaa pippuria)
Valmista ensin kastike. Murskaa valkosipulit kulhoon, lisää muut aineet ja sekoita.
Valmistele parsat, leikkaa puinen osa pois ja parsojen koosta riippuen leikkaa paksuimmat pituussuunnassa halki. Asettele uunipellille ja ripottele päälle oliiviöljyä sekä suolaa ja pippuria. Laita uuniin 200 astetta noin 20 minuutiksi (patongit tulevat mukaan puolessa välissä).
Leikkaa patonki viipaleiksi (paahda halutessasi hetki uunissa, mutta ei ole välttämätöntä). Asettele patongit pellille leivinpaperin päälle ja voitele viipaleet kastikkeella. Säästä osa kastikkeesta salaattia varten. Viipaloi vuohenjuusto, asettele patonkien päälle ja valuta päälle reiluhkosti hunajaa. Gratinoi uunissa 200 asteessa 10 minuuttia kunnes pinta on saanut väriä.
Paahda siemeniä ja pähkinöitä pannulla hetki, mutta älä polta! Revi salaatit laakealle vadille. Lisää loppu salaatinkastike juuri ennen tarjoilua ja koristele paahdetuilla pähkinöillä.
Kokoa salaatti: lisää lautaselle reilusti salaattia, nosta kylkeen parsaa ja vuohenjuusto-patonkipaloja. Nauti!